17/10/2016 | Administración LocalMunicipal
Mugardos
Exposición pública da aprobación e anuncio de cobranza do padrón da taxa polo servizo de recollida de lixo, subministro de auga, sumidoiros e colectores e estacións de bombeo das aguas residuais. terceiro trimestre exercicio 2016

Por Resolución de Alcaldía núm 840/2016, de data 10 de outubro, adoptouse o seguinte acordo: “PADRÓN DA TAXA POLO SERVIZO DE RECOLLIDA DE LIXO, SERVIZO DE SUBMINISTRO DE AUGA, SERVIZO DE SUMIDOIROS E POLO SERVIZO DE COLECTORES E ESTACIÓNS DE BOMBEO DAS AUGAS RESIDUAIS VERTIDAS Á REDE DE SANEAMENTO MUNICIPAL EN ALTA DA ZONA NORTE DA RIA DE ARES E SUR DA RIA DE FERROL, CANON DA AUGA E COEFICIENTE DE VERTEDURA CORRESPONDENTE AO TERCEIRO TRIMESTRE DO EXERCICIO 2016, EXPOSICIÓN PÚBLICA E ANUNCIO DE COBRANZA PRIMEIRO.- Aprobar o PADRÓN DA TAXA POLO SERVIZO DE RECOLLIDA DE LIXO, SERVIZO DE SUBMINISTRO DE AUGA, SERVIZO DE SUMIDOIROS E SERVIZO DE COLECTORES E ESTACIÓNS DE BOMBEO DAS AUGAS RESIDUAIS VERTIDAS Á REDE DE SANEAMENTO MUNICIPAL EN ALTA DA ZONA NORTE DA RIA DE ARES E SUR DA RIA DE FERROL, CANON DA AUGA E COEFICIENTE DE VERTEDURA correspondente ao terceiro trimestre de 2016, no que se incorporan 3.293 recibos, que empezan por ABAD ABAD JAIME JOSÉ e rematan por ZUMING CHEN, que suman un total de 192.491,98 euros. SEGUNDO.- Expor ao público dito padrón durante o prazo de quince días hábiles, a contar desde o día seguinte ao da publicación do presente edicto no Boletín Oficial da Provincia, e no taboleiro de edictos do concello. A publicación terá o carácter de notificación colectiva ao abeiro do disposto no artigo 102.3 da Lei 58/2003, do 17 de decembro, xeral tributaria. Durante o prazo de exposición pública, o devantivo padrón estará a disposición dos interesados, que poderán examinar os datos que lles afecten. Contra o acto de aprobación do padrón e das liquidacións incorporadas a éste, os contribuíntes e, en xeral, os interesados, poderán interpor os seguintes recursos: 1.- O de reposición regulado no artigo 14.2 do texto refundido da Lei reguladora das facendas locais (Real decreto lexislativo 2/2004, do 5 de marzo), perante a Alcaldía deste concello, no prazo de un mes, contado desde o día seguinte ao da finalización da exposición pública do padrón, que se entenderá rexeitado se ao transcorrer un mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo de Ferrol, no prazo de dous meses contados desde o día seguinte ao da notificación de dita resolución, se a resolución do recurso de reposición é expresa, e no prazo de 6 meses desde a súa interposición, se non o fose.3.- Poderá interporse calquera outro recurso que os interesados estimen pertinente. TERCEIRO.- Establecer como o período voluntario de cobro das liquidacións resultantes deste Padrón, o período que abranguerá desde o día 16 de novembro de 2016 ao día 16 de xaneiro de 2017. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. De acordo co establecido no RD939/2005, as modalidades de cobro serán as seguintes: 1º Por transferencia ou ingreso na conta IBAN ES-95-2080-0205-75-3040011190 de Abanca Corporación Bancaria, S. A, previa remisión da carta de pago pola oficina de recadación.2º Domiciliando os recibos que serán cargados nas respectivas contas dos contribuíntes.3º Comparecendo o suxeito pasivo nas oficinas da recaudación municipal, sitas na Avda de Galicia, 45-baixo, nas que lle será entregado o correspondente recibo acreditativo do ingreso, en horario de luns a venres de 09:00 a 14:00 horas, nas que lle será entregado o correspondente recibo acreditativo do ingreso. CUARTO.- Que se proceda á publicación do correspondente anuncio no Boletín Oficial da Provincia. QUINTO.- Dar traslado do acordo á Intervención municipal, para que proceda á toma en razón en contabilidade do Padrón aprobado.” Mugardos, 10 de outubro de 2016. A Alcaldesa Asdo.: María del Pilar Díaz Otero.